title: Odluka Vijeća (EU) 2016/202 od 12. veljače 2016. o utvrđivanju stajališta koja treba zauzeti u ime Europske unije u okviru Odbora za SGP osnovanog privremenim sporazumom s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane o donošenju njegova poslovnika

text:
               16.2.2016

               HR

               Službeni list Europske unije

               L 39/28

         ODLUKA VIJEĆA (EU) 2016/202
   od 12. veljače 2016.
   o utvrđivanju stajališta koja treba zauzeti u ime Europske unije u okviru Odbora za SGP osnovanog privremenim sporazumom s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane o donošenju njegova poslovnika
   VIJEĆE EUROPSKE UNIJE,
   uzimajući u obzir Ugovor o Europskoj uniji,
   uzimajući u obzir Ugovor o funkcioniranju Europske unije, a posebno njegove članke 207. i 209. u vezi s člankom 218. stavkom 9.,
   uzimajući u obzir Odluku Vijeća 2009/152/EZ od 20. studenoga 2008. o potpisivanju i privremenoj primjeni privremenog sporazuma s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane (1),
   uzimajući u obzir prijedlog Europske komisije,
   budući da:

               (1)

               Privremeni sporazum s ciljem sklapanja Sporazuma o gospodarskom partnerstvu (SGP) između Europske zajednice i njezinih država članica, s jedne strane, i stranke Srednja Afrika, s druge strane (dalje u tekstu „Sporazum”) potpisan je 15. siječnja 2009. i privremeno se primjenjuje od 4. kolovoza 2014.

               (2)

               Člankom 92. Sporazuma osnovan je Odbor za SGP koji je odgovoran za upravljanje Sporazumom i izvršavanje svih zadataka navedenih u njemu.

               (3)

               Člankom 92. Sporazuma također je predviđeno da se stranke trebaju dogovoriti o sastavu, ustroju i radu Odbora za SGP.

               (4)

               Unija bi trebala odrediti stajalište koje treba zauzeti u odnosu na donošenje poslovnika Odbora za SGP,

         DONIJELO JE OVU ODLUKU:
   Članak 1.
   Stajalište koje treba zauzeti u ime Europske unije u okviru Odbora za SGP osnovanog privremenim sporazumom s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane, o donošenju njegova poslovnika, temelji se na nacrtu odluke Odbora za SGP priloženom ovoj Odluci.
   Manje izmjene nacrta odluke koje ne uključuju suštinske izmjene odobravaju se bez nove odluke Vijeća.
   Članak 2.
   Odluka Odbora za SGP se nakon donošenja objavljuje u Službenom listu Europske unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 12. veljače 2016.

            Za Vijeće

            Predsjednik

         J.R.V.A. DIJSSELBLOEM

      (1)  SL L 57, 28.2.2009., str. 1.

      NACRT
      ODLUKE br. …/2015 ODBORA ZA SGP
      osnovanog privremenim sporazumom s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane,
      od …
      o donošenju njegova poslovnika
      ODBOR ZA SGP,
      uzimajući u obzir privremeni sporazum s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane (dalje u tekstu „Sporazum”), koji je potpisan u Bruxellesu 15. siječnja 2009. i privremeno se primjenjuje od 4. kolovoza 2014., a posebno njegov članak 92.,
      budući da:

                  (1)

                  u skladu s uvjetima Sporazuma i ove Odluke stranku Srednja Afrika čini Republika Kamerun,

                  (2)

                  Sporazumom je predviđeno da se stranke trebaju dogovoriti o sastavu, ustroju i radu Odbora za SGP,

            DONIO JE OVU ODLUKU:
      Članak 1.
      Poslovnik Odbora za SGP utvrđuje se kako je naveden u Prilogu.
      Taj se poslovnik utvrđuje ne dovodeći u pitanje posebna pravila predviđena Sporazumom ili ona koja bi mogao donijeti Odbor za SGP.
      Članak 2.
      Ova Odluka stupa na snagu od potpisivanja.

         Sastavljeno u: …, …

               Za Republiku Kamerun

               Za Europsku uniju

      PRILOG

         POSLOVNIK ODBORA ZA SGP

         osnovanog privremenim sporazumom s ciljem sklapanja Sporazuma o gospodarskom partnerstvu između Europske zajednice i njezinih država članica, s jedne strane, i stranke Srednja Afrika, s druge strane

      POGLAVLJE I.
      OPĆE ODREDBE
      Članak 1.
      Zadaci Odbora za SGP
      Odbor za SGP odgovoran je za upravljanje svim područjima obuhvaćenima Sporazumom i za izvršavanje svih zadataka navedenih u tom Sporazumu.
      Zadaci Odbora za SGP su osobito sljedeći:

                  1.

                  Na području trgovine:

                              (a)

                              praćenje i osiguranje provedbe i primjerene primjene Sporazuma. U tu svrhu on proučava i preporučuje prioritetna područja za suradnju;

                              (b)

                              procjena rezultata postignutih u okviru Sporazuma i provedba, prema potrebi, poboljšanja Sporazuma;

                              (c)

                              poduzimanje svih djelovanja s ciljem izbjegavanja i/ili rješavanja sporova koji proizlaze iz tumačenja ili primjene Sporazuma;

                              (d)

                              praćenje razvoja regionalne integracije te gospodarskih i trgovinskih odnosa među strankama;

                              (e)

                              praćenje i procjenjivanje utjecaja provedbe Sporazuma na održivi razvoj stranaka;

                              (f)

                              raspravljanje o djelovanjima kojima se mogu promicati trgovina, ulaganja i poslovne mogućnosti među strankama te poduzimanje takvih djelovanja;

                              (g)

                              raspravljanje o svim pitanjima koja proizlaze iz Sporazuma i svim ostalim pitanjima koja bi mogla ugroziti postizanje njegovih ciljeva.

                  2.

                  Na području razvojne suradnje:

                              (a)

                              osiguranje primjene odredaba o razvojnoj suradnji koje su obuhvaćene područjem primjene Sporazuma;

                              (b)

                              praćenje i koordiniranje provedbe odredaba o suradnji navedenih u Sporazumu s drugim partnerima;

                              (c)

                              periodično preispitivanje prioriteta razvoja navedenih u Sporazumu te, prema potrebi, davanje preporuka o uključivanju novih prioriteta;

                              (d)

                              osiguranje provedbe dokumenta sa zajedničkim smjetnicama priloženog Sporazumu.

            POGLAVLJE II.
      ORGANIZACIJA
      Članak 2.
      Sastav i predsjedanje
      1.   Odbor za SGP sastavljen je od predstavnika članica Vijeća Europske unije i predstavnika Europske komisije, s jedne strane, i predstavnika Republike Kameruna, s druge strane, na ministarskoj razini ili razini visokih dužnosnika.
      2.   Upućivanje na „stranke” u ovom poslovniku u skladu je s definicijom utvrđenom u članku 95. Sporazuma.
      3.   Odborom za SGP naizmjenično u razdobljima od 12 mjeseci predsjedaju predstavnik Europske unije i predstavnik Republike Kameruna. Mandat koji se preklapa s prvim razdobljem počinje na dan prvog sastanka Odbora za SGP i završava 31. prosinca sljedeće godine. Predstavnik Republike Kameruna prvi predsjeda Odborom.
      Članak 3.
      Promatrači
      1.   Predstavnike Komisije ekonomske i monetarne zajednice Srednje Afrike (CEMAC) i Glavnog tajništva Ekonomske zajednice srednjoafričkih država (CEEAC) poziva se da sudjeluju na svim sastancima Odbora za SGP u svojstvu promatrača.
      2.   Stranke mogu odlučiti na sastanke Odbora za SGP pozvati, u svojstvu promatrača, predstavnike civilnog društva i privatnog sektora, kao i stručnjake ili svaku drugu osobu po vlastitom izboru.
      3.   Odbor za SGP može odlučiti za promatrače zatvoriti svaki dio sastanka tijekom kojeg se raspravlja o osjetljivim pitanjima kao i donošenja odluka Odbora.
      Članak 4.
      Tajništvo
      Funkciju tajništva Odbora za SGP naizmjenično u razdobljima od 12 mjeseci obavljaju Europska komisija u ime Europske unije i Republika Kamerun. Ta razdoblja preklapaju se s naizmjeničnim predsjedanjem Odborom za SGP.
      Članak 5.
      Pododbori
      Za djelotvornu provedbu svojih zadataka Odbor za SGP može pod svojom nadležnošću osnovati pododbore koji su odgovorni za rješavanje specifičnih pitanja iz Sporazuma. U tu svrhu Odbor za SGP utvrđuje sastav i zadatke navedenih pododbora.
      POGLAVLJE III.
      RAD
      Članak 6.
      Odluke i preporuke
      1.   Odbor za SGP odluke i preporuke donosi konsenzusom.
      2.   Odbor za SGP može odlučiti bilo koje opće pitanje koje se pojavi u okviru Sporazuma, a koje je u zajedničkom interesu država AKP-a i Europske unije, uputiti Vijeću ministara AKP-EU, utvrđenom u članku 15. Sporazuma o partnerstvu između članica Afričke, karipske i pacifičke skupine država, s jedne strane, i Europske zajednice i njezinih država članica, s druge strane (dalje u tekstu „Sporazum iz Cotonoua”).
      3.   U razdoblju između sastanaka, Odbor za SGP može donositi odluke ili preporuke pisanim postupkom, ako obje stranke to dogovore. Pisani postupak sastoji se od razmjene nota među strankama.
      4.   Odluke ili preporuke Odbora za SGP naslovljuju se kao „Odluka” odnosno „Preporuka”, nakon čega se navode redni broj, datum donošenja i naznaka predmeta. U svakoj odluci navodi se dan stupanja na snagu.
      5.   Odluke i preporuke koje donese Odbor za SGP ovjeravaju predstavnik Europske komisije u ime Europska unije i predstavnik Republike Kameruna.
      6.   Odluke i preporuke se strankama šalju kao dokumenti Odbora za SGP.
      Članak 7.
      Korespondencija
      1.   Sva korespondencija naslovljena na Odbor za SGP dostavlja se njegovu tajništvu.
      2.   Tajništvo osigurava da sva korespondencija naslovljena na Odbor za SGP bude dostavljena predsjedniku Odbora i da se, prema potrebi, razašilje fokalnoj točki svake stranke utvrđenoj u članku 92. Sporazuma kao dokumenti iz članka 10. ovog poslovnika,.
      3.   Tajništvo šalje fokalnoj točki svake stranke korespondenciju predsjedništva Odbora za SGP irazašilje je, prema potrebi, ostalim članovima Odbora za SGP kao dokumente iz članka 10. ovog poslovnika.
      Članak 8.
      Sastanci
      1.   Odbor za SGP sastaje se u redovnim intervalima koji ne premašuju razdoblje od godine dana i održava izvanredne sastanke kada to okolnosti zahtijevaju, ako se stranke tako zajednički odluče.
      2.   Svaki sastanak Odbora za SGP održava se na mjestu i u vrijeme o kojima stranke zajednički odluče.
      3.   Sastanke Odbora za SGP saziva stranka koja njime predsjeda, nakon savjetovanja s drugom strankom.
      4.   Pozivi se sudionicima šalju najkasnije 15 dana prije svakog sastanka.
      Članak 9.
      Delegacije
      Prije svakog sastanka predsjednika Odbora za SGP obavješćuje se o planiranom sastavu delegacija Europske unije i Republike Kameruna i o eventualnim promatračima.
      Članak 10.
      Dokumentacija
      Ako se vijećanja Odbora za SGP temelje na pisanim popratnim dokumentima, tajništvo te dokumente označuje brojevima te ih razašilje kao dokumente Odbora za SGP najmanje 14 dana prije početka sastanka.
      Članak 11.
      Dnevni red sastanaka
      1.   Tajništvo Odbora za SGP na temelju prijedlogâ stranaka sastavlja privremeni dnevni red za svaki sastanak. Tajništvo Odbora za SGP najkasnije 15 dana prije početka sastanka šalje privremeni dnevni red fokalnoj točki svake stranke.
      2.   Privremeni dnevni red sadržava točke u vezi s kojima je tajništvo zaprimilo zahtjev za uključivanje na dnevni red najkasnije 21 dan prije početka sastanka, pri čemu se na privremeni dnevni red uključuju samo one točke za koje su odgovarajući popratni dokumenti zaprimljeni u tajništvu najkasnije na dan slanja navedenog dnevnog reda.
      3.   Odbor za SGP donosi dnevni red na početku svakog sastanka. Točke koje se ne nalaze na privremenom dnevnom redu mogu se uključiti na dnevni red ako se stranke tako dogovore.
      4.   Predsjednik Odbora za SGP može, u dogovoru sa strankama, pozvati stručnjake da prisustvuju sastancima Odbora za SGP kako bi pružili informacije o specifičnim temama.
      5.   Tajništvo može, u dogovoru sa strankama, skratiti rokove naznačene u stavcima 1. i 2. kako bi se u obzir uzeli zahtjevi određenog slučaja.
      Članak 12.
      Zapisnik
      1.   Na kraju svakog sastanka sastavlja se sažetak zaključaka koji potpisuju članovi Odbora za SGP.
      2.   Tajništvo sastavlja nacrt zapisnika sa svakog sastanka najkasnije u roku od mjesec dana.
      3.   U zapisniku se, u pravilu, sažeto navodi svaka točka dnevnog reda i prema potrebi navode:

                  (a)

                  svi dokumenti podneseni Odboru za SGP;

                  (b)

                  sve izjave čije unošenje je zahtijevao član Odbora za SGP;

                  (c)

                  donesene odluke, dane preporuke, dogovorene izjave i doneseni zaključci o određenim točkama.

            4.   Zapisnik također sadržava popis sudionika Odbora za SGP, kao i popis članova delegacija u njihovoj pratnji te popis eventualnih promatrača na sastanku.
      5.   Obje stranke odobravaju zapisnik u pisanom obliku, u roku od dva mjeseca od datuma sastanka. Dva primjerka zapisnika nakon odobravanja potpisuje tajništvo, a svaka stranka dobiva po jedan izvornik tog vjerodostojnog dokumenta.
      Članak 13.
      Javnost
      1.   Osim ako stranke drukčije odluče, sastanci Odbora za SGP nisu javni.
      2.   Svaka stranka može odlučiti da objavi odluke Odbora za SGP u svojim službenim publikacijama.
      POGLAVLJE IV.
      ZAVRŠNE ODREDBE
      Članak 14.
      Pravila o jezicima
      1.   Radni jezici Odbora za SGP službeni su jezici koji su zajednički strankama.
      2.   Odbor za SGP se u svojim vijećanjima i pri donošenju odluka i preporuka oslanja na dokumente i prijedloge izrađene na jednom od jezika na koje se upućuje u stavku 1.
      Članak 15.
      Troškovi
      1.   Svaka stranka snosi troškove koji nastanu kao rezultat njenog sudjelovanja na sastancima Odbora za SGP, kako u pogledu troškova osoblja, putovanja i boravka tako i u pogledu poštanskih i telekomunikacijskih troškova.
      2.   Troškove povezane s organizacijom sastanaka i umnožavanjem dokumenata snosi stranka koja organizira sastanak.
      3.   Troškove povezane s usmenim prevođenjem na sastancima te prevođenjem odluka i preporuka na radne jezike Odbora za SGP snosi stranka koja organizira sastanak. Troškove povezane s usmenim prevođenjem te prevođenjem odluka i preporuka na druge službene jezike Europske unije snosi Europska unija.
      Članak 16.
      Izmjena poslovnika
      Ovaj se Poslovnik može izmijeniti odlukom Odbora za SGP donesenom u skladu s njegovim člankom 6. stavkom 1.


title: 91/586/EZUČ, EEZ: Odluka Vijeća i predstavnika vlada država članica koje djeluju unutar Vijeća od 11. studenoga 1991. o obustavi primjene Sporazuma između Europske zajednice, njezinih država članica i Socijalističke Federativne Republike Jugoslavije

text:
               11/Sv. 113

               HR

               Službeni list Europske unije

               64

         41991D0586

               L 315/47

               SLUŽBENI LIST EUROPSKE UNIJE

         ODLUKA VIJEĆA I PREDSTAVNIKA VLADA DRŽAVA ČLANICA KOJE DJELUJU UNUTAR VIJEĆA
   od 11. studenoga 1991.
   o obustavi primjene Sporazuma između Europske zajednice, njezinih država članica i Socijalističke Federativne Republike Jugoslavije
   (91/586/EZUČ, EEZ)
   VIJEĆE EUROPSKIH ZAJEDNICA I PREDSTAVNICI VLADA DRŽAVA ČLANICA EUROPSKIH ZAJEDNICA KOJE DJELUJU UNUTAR VIJEĆA,
   budući da su Europska zajednica i njezine države članice sa Socijalističkom Federativnom Republikom Jugoslavijom sklopile Sporazum o suradnji, s njim povezane protokole i druge instrumente, kao i Sporazum o proizvodima EZUČ-a;
   budući da su u svojim deklaracijama od 5. i 28. listopada 1991. Europska zajednica i njezine države članice, koje su se susrele u okviru Europske političke suradnje, primile na znanje krizu u Jugoslaviji; budući da je Vijeće sigurnosti Ujedinjenih naroda u Rezoluciji 713 (1991.) iskazalo zabrinutost da produženje tog stanja predstavlja prijetnju za međunarodni mir i sigurnost;
   budući da nastavak neprijateljstva i njegove posljedice na gospodarske i trgovinske odnose, kako između jugoslavenskih republika, tako i između Republike Jugoslavije i Zajednice, predstavljaju radikalnu promjenu uvjeta pod kojima je sklopljen Sporazum o suradnji između Europske zajednice i Socijalističke Federativne Republike Jugoslavije (1) i njegovi protokoli, kao i Sporazum Europske zajednice za ugljen i čelik; budući da oni dovode u pitanje primjenu Sporazuma i Protokola;
   budući da apel Europske zajednice i njezinih država članica, koji su se sastale u okviru Europske političke suradnje 6. listopada 1991. u Haarzuilensu, kojim se traži pridržavanje sporazuma o primirju postignutog u Haagu 4. listopada 1991. nije poštivan;
   budući da su u izjavi od 6. listopada Europska zajednica i njezine države članice, koje su se sastale u okviru Europske političke suradnje, objavile svoju odluku o prekidu Sporazuma između Zajednice i Jugoslavije ako se ne poštuje sporazum o primirju, sklopljen u Haagu 4. listopada 1991. između sukobljenih stranaka, u prisutnosti predsjednika Vijeća Europskih zajednica i predsjednika Konferencije o Jugoslaviji;
   budući da je Zajednica započela potrebne postupke za otkazivanje gore navedenih sporazuma;
   po preporuci Komisije,
   ODLUČILI SU:

               1.

               Ovime se odmah obustavlja primjena gore navedenih sporazuma.

               2.

               Ova se Odluka objavljuje u Službenom listu Europskih zajednica.

      Sastavljeno u Bruxellesu 11. studenoga 1991.

            Predsjednik

         H. J. SIMONS

      (1)  SL L 41, 14.2.1983., str. 1.


title: Odluka Komisije оd 10. srpnja 2015. o imenovanju određenih članova Znanstvenog vijeća Europskog istraživačkog vijeća

text:
               11.7.2015

               HR

               Službeni list Europske unije

               C 227/2

         ODLUKA KOMISIJE
   оd 10. srpnja 2015.
   o imenovanju određenih članova Znanstvenog vijeća Europskog istraživačkog vijeća
   (2015/C 227/02)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2013/743/EU od 3. prosinca 2013. o osnivanju Posebnog programa za provedbu Okvirnog programa za istraživanja i inovacije Obzor 2020. (2014.–2020.) i stavljanju izvan snage odluka 2006/971/EZ, 2006/972/EZ, 2006/973/EZ, 2006/974/EZ i 2006/975/EZ (1), a posebno njezin članak 7. stavak 1.
   budući da:

               (1)

               Odlukom C(2013) 8915 (2) (kako je naknadno izmijenjena Odlukom C(2015) 58 (3)). Komisija je osnovala Europsko istraživačko vijeće („ERC”) na razdoblje od 1. siječnja 2014. do 31. prosinca 2020. kao sredstvo za provedbu mjera u okviru dijela I. „Izvrsna znanost” koje su povezane s posebnim ciljem „Europsko istraživačko vijeće (ERC)” iz članka 3. stavka 1. točke (a) Odluke 2013/743/EU.

               (2)

               ERC se sastoji od neovisnog Znanstvenog vijeća predviđenog člankom 7. Odluke 2013/743/EU i posebne provedbene strukture predviđene člankom 8. te Odluke.

               (3)

               U skladu s člankom 2. stavkom 1. Odluke C(2013) 8915, Znanstveno vijeće sastoji se od predsjednika ERC-a i 21 drugog člana.

               (4)

               U skladu s člankom 7. stavkom 1. trećim podstavkom Odluke 2013/743/EU, članovi Znanstvenog vijeća imenuju se na razdoblje od najviše četiri godine koje se može jedanput produljiti. Potrebno ih je imenovati tako da se osigura neprekidan rad Znanstvenog vijeća.

               (5)

               Mandat određenog broja članova Znanstvenog vijeća završio je 31. prosinca 2014. te članstvo u Znanstvenom vijeću treba obnoviti.

               (6)

               U skladu s člankom 7. stavkom 1. drugim podstavkom Odluke 2013/743/EU, članove Znanstvenog vijeća imenuje Komisija u skladu s neovisnim i transparentnim postupkom imenovanja dogovorenim sa Znanstvenim vijećem, a koji uključuje savjetovanje sa znanstvenom zajednicom i izvješćivanje Europskom parlamentu i Vijeću. U tu je svrhu osnovan stalni odbor za određivanje budućih članova Znanstvenog vijeća. Identifikacijski odbor Komisiji je iznio preporuke za zamjenu i ponovno imenovanje članova Znanstvenog vijeća koje su prihvaćene,

         ODLUČILA JE:
   Članak 1.
   Gđa Isabelle Vernos imenuje se članicom Znanstvenog vijeća ERC-a na drugi mandat, koji završava 30. lipnja 2019.
   Gđa Margaret Buckingham imenuje se članicom Znanstvenog vijeća ERC-a na prvi mandat, koji završava 30. lipnja 2019.
   G. Michael Kramer imenuje se članom Znanstvenog vijeća ERC-a na prvi mandat, koji završava 30. lipnja 2019.
   G. Micali Silvio imenuje se članom Znanstvenog vijeća ERC-a na prvi mandat, koji završava 30. lipnja 2019.
   Članak 2.
   Ova Odluka stupa na snagu 1. srpnja 2015.

      Sastavljeno u Bruxellesu 10. srpnja 2015.

            Za Komisiju

         Carlos MOEDAS

            Član Komisije

      (1)  SL L 347, 20.12.2013., str. 965.

      (2)  Odluka Komisije C(2013) 8915 od 12. prosinca 2013. o osnivanju Europskog istraživačkog vijeća (SL C 373, 20.12.2013., str. 23.).

      (3)  Odluka Komisije C(2015) 58 od 17. veljače 2015. o izmjeni Odluke C(2013) 8915 o osnivanju Europskog istraživačkog vijeća (SL C 58, 18.2.2015., str. 3.).


title: Odluka Vijeća (EU) 2015/1573 od 18. rujna 2015. o imenovanju četiriju nizozemskih članova i pet nizozemskih zamjenika članova Odbora regija

text:
               22.9.2015

               HR

               Službeni list Europske unije

               L 245/10

         ODLUKA VIJEĆA (EU) 2015/1573
   od 18. rujna 2015.
   o imenovanju četiriju nizozemskih članova i pet nizozemskih zamjenika članova Odbora regija
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog nizozemske vlade,
   budući da:

               (1)

               Vijeće je 26. siječnja, 5. veljače i 23. lipnja 2015. donijelo odluke (EU) 2015/116 (1), (EU) 2015/190 (2) odnosno (EU) 2015/994 (3) o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020.

               (2)

               Mjesta četiriju članova Odbora regija postala su slobodna istekom mandata g. R.E. (Ralpha) DE VRIESA, g. A. (Berta) GIJSBERTSA, gđe W.H. (Hester) MAIJ i g. B.S. (Botea) WILPSTRE.

               (3)

               Mjesta četiriju zamjenika članova Odbora regija postala su slobodna istekom mandata g. H. (Henka) BRINKA, g J.H.J. (Hansa) KONSTA, gđe E.M. (Elvire) SWEET i gđe Dr. J.M.E. (Annemieke) TRAAG.

               (4)

               Mjesto zamjenika člana postat će slobodno imenovanjem g. T.J.S.M. BOVENSA članom Odbora regija,

         DONIJELO JE OVU ODLUKU:
   Članak 1.
   Sljedeće osobe imenuju se članovima Odbora regija do kraja tekućeg mandata, koji istječe 25. siječnja 2020.:

               —

               g. J.A. (John) JORRITSMA, Commissaris van de Koning in Fryslân

               —

               g. Th.J.F.M. (Theo) BOVENS, Commissaris van de Koning in Limburg

               —

               g. M.A. (Michiel) SCHEFFER, Gedeputeerde in Gelderland

               —

               g. C.J. (Cees) LOGGEN, Gedeputeerde in Noord-Holland

         Članak 2.
   Sljedeće osobe imenuju se zamjenicima članova Odbora regija do kraja tekućeg mandata, koji istječe 25. siječnja 2020.:

               —

               gđa N. (Nienke) HOMAN, Gedeputeerde in Groningen

               —

               g. A. (Ard) VAN DER TUUK, Gedeputeerde in Drenthe

               —

               g. D.J.E. (Erik) LIEVERS, Gedeputeerde in Overijssel

               —

               gđa A.M.A. (Mariëtte) PENNARTS-POUW, Gedeputeerde in Utrecht

               —

               g. M.A. (Michiel) RIJSBERMAN, Gedeputeerde in Flevoland

         Članak 3.
   Ova Odluka stupa na snagu na dan donošenja.

      Sastavljeno u Bruxellesu 18. rujna 2015.

            Za Vijeće

            Predsjednica

         C. DIESCHBOURG

      (1)  SL L 20, 27.1.2015., str. 42.

      (2)  SL L 31, 7.2.2015., str. 25.

      (3)  SL L 159, 25.6.2015., str. 70.


title: 2008/114/EZ, Euratom: Odluka Vijeća od 12. veljače 2008. o utvrđivanju Statuta Agencije za opskrbu Euratoma

text:
01/Sv. 17               HR                                  Službeni list Europske unije                                                   115
32008D0114
15.2.2008.                                              SLUŽBENI LIST EUROPSKE UNIJE                                                  L 41/15
                                                                ODLUKA VIJEĆA
                                                               od 12. veljače 2008.
                                           o utvrđivanju Statuta Agencije za opskrbu Euratoma
                                                             (2008/114/EZ, Euratom)
VIJEĆE EUROPSKE UNIJE                                                         (3)     Novi Statut Agencije trebao bi biti prilagođen proširenoj
                                                                                Europskoj uniji. Osobito bi trebalo promijeniti veličinu
uzimajući u obzir Ugovor o osnivanju Europske zajednice za                            Savjetodavnog odbora Agencije kako bi se poboljšalo
atomsku energiju, a posebno njegov članak 54. drugi podstavak,                        njezino djelovanje i učinkovitost,
uzimajući u obzir prijedlog Komisije,                                         ODLUČILO JE:
uzimajući u obzir mišljenje Europskog parlamenta (1),
                                                                                Članak 1.
budući da:                                                                    Donosi se Statut Agencije za opskrbu Euratoma, kako je
                                                                              utvrđen u Prilogu.
(1)      Glava II., poglavlje 6. Ugovora predviđa osnivanje Agen
         cije za opskrbu Euratoma (dalje u tekstu Agencija) te
         određuje njezine zadaće i obveze u jamčenju redovite i                                            Članak 2.
         ravnomjerne opskrbe nuklearnog materijala korisnicima
                                                                              Statut Agencije za opskrbu Euratoma od 6. studenoga 1958.
         u Europskoj uniji. Statut Agencije je donesen 6. studenoga
                                                                              stavlja se izvan snage.
         1958. (2) Uzimajući u obzir povećanje broja država
         članica kao i potrebu primjene suvremenih financijskih
         odredbi u radu Agencije te potrebe za utvrđivanjem                                                Članak 3.
         njezinog sjedišta, taj Statut trebalo bi staviti izvan snage
         i zamijeniti.                                                        Ova Odluka stupa na snagu dvadesetog dana od objave u Služ
                                                                              benom listu Europske unije.
(2)      Novi statut trebao bi sadržavati financijske odredbe u
         skladu s Uredbom Vijeća (EZ, Euratom) br. 1605/2002
         od 25. lipnja 2002. o Financijskoj uredbi koja se primje            Sastavljeno u Bruxellesu 12. veljače 2008.
         njuje na opći proračun Europskih zajednica (3). Istodobno
         bi trebalo donijeti novu financijsku uredbu koja se
         primjenjuje na Agenciju u skladu s člankom 183.                                                             Za Vijeće
         Ugovora. Trebalo bi zadržati kapital Agencije i moguć
         nost, predviđenu Ugovorom, o primjeni naknade za tran                                                      Predsjednik
         sakcije.                                                                                A. BAJUK
(1) Mišljenje od 13. studenoga 2007. (još nije objavljeno u Službenom
    listu).
(2) SL 27, 6.12.1958., str. 534.
(3) SL L 248, 16.9.2002., str. 1. Uredba kako je zadnje izmijenjena
    Uredbom (EZ) br. 1525/2007 (SL L 343, 27.12.2007., str. 9.).
 ---pagebreak--- 116                       HR                                    Službeni list Europske unije                                                          01/Sv. 17
                                                                            PRILOG
                                                    STATUT AGENCIJE ZA OPSKRBU EURATOMA
                               POGLAVLJE 1.                                                                           Članak 3.
                UNUTARNJE USTROJSTVO I DJELOVANJE                                                   Dužnosti i ovlasti glavnog direktora
                                  Članak 1.                                       1.     Glavnog direktora imenuje Komisija.
                              Ciljevi i zadaće
1.     Cilj je Agencije za opskrbu Euratoma (dalje u tekstu „Agencija”)
izvršavanje zadaća koje su joj povjerene u glavi II. poglavlju 6. Ugovora,        2.     Glavni direktor predstavlja Agenciju. Može delegirati svoje ovlasti
u skladu s ciljevima Ugovora.                                                     drugim osobama. Pravila za delegiranje ovlasti utvrđuju se u internim
                                                                                dokumentima Agencije.
S tim ciljem, Agencija među ostalim:
                                                                                3.     Glavni direktor odgovoran je za:
— pruža Zajednici stručnost, informacije i savjete o temama u vezi s              — ostvarenje zadaća Agencije iz članka 1.,
    djelovanjem tržišta nuklearnim materijalima i uslugama,
                                                                                — izvršavanje isključivog prava Agencije da sklapa ugovore o nabavi
— ima nadzornu ulogu na tržištu tako da prati i prepoznaje tržišna                     nuklearnog materijala kao i pravo opcije,
    kretanja koja mogu utjecati na sigurnost opskrbe Europske unije
    nuklearnim materijalima i uslugama,
                                                                                — svakodnevno upravljanje i gospodarenje resursima Agencije,
— traži savjete, usko surađuje i prima podršku Savjetodavnog odbora
    koji je osnovan u skladu s člankom 11. (dalje u tekstu „Odbor”).
                                                                                — redovito informiranje Odbora te savjetovanja s Odborom o svim
                                                                                pitanjima za koje je Odbor nadležan, u skladu s člankom 13.
                                                                                stavkom 3.,
2.     Agencija može također stvarati zalihu nuklearnog materijala, u
skladu s člancima 62. i 72. Ugovora.
                                                                                — pripremu nacrta izvještaja procjene prihoda i rashoda Agencije, te
                                                                                izvršenje njezinog proračuna,
                                  Članak 2.
                          Pravni status i sjedište
                                                                                — provođenje studija i izradu svih izvješća koja se smatraju potrebnim
1.     Agencija ima pravnu osobnost u skladu s člankom 54. Ugovora.                    u skladu s člankom 1. stavkom 1., u uskoj suradnji s Odborom, te
Agencija izvršava svoje aktivnosti isključivo u općem interesu. Djeluje                za dostavljanje tih studija i izvješća Europskom parlamentu, Vijeću i
na neprofitnoj osnovi.                                                                 Komisiji.
2.     Protokol o povlasticama i imunitetima Europskih zajednica                  4.     Svake godine glavni direktor dostavlja Europskom parlamentu,
primjenjuje se na Agenciju, njezinog glavnog direktora i osoblje.                 Vijeću i Komisiji izvješće o aktivnostima Agencije u prethodnoj godini
                                                                                te program rada za sljedeću godinu, i to nakon pribavljanja mišljenja
                                                                                Odbora.
3.     Agencija ima sjedište u Luxembourgu.
                                                                                Članak 4.
                                                                                Glavni direktor i osoblje
4.     Agencija može na vlastitu inicijativu poduzimati daljnje mjere oko
vlastitog unutarnjeg ustrojstva kako bi izvršavala svoje zadaće unutar i          1.     Glavni direktor i osoblje Agencije jesu ili postaju dužnosnici
izvan Zajednice.                                                                  Europskih zajednica koji podliježu Pravilniku o osoblju za dužnosnike
                                                                                i Uvjetima zaposlenja ostalih službenika Europskih zajednica utvrđenima
                                                                                Uredbom (EEZ, Euratom, EZUČ) br. 259/68 Vijeća (1) i propisima koje
                                                                                zajedno donose institucije Europskih zajednica radi primjene Pravilnika
5.     U svakoj državi članici Agencija uživa najširi pravni položaj koji se      o osoblju. Komisija imenuje dužnosnike te isplaćuje njihove plaće.
dodjeljuje pravnim osobama prema njezinim propisima. Osobito, može
stjecati ili raspolagati pokretnom ili nepokretnom imovinom, te može              (1) SL L 56, 4.3.1968., str. 1. Uredba kako je zadnje izmijenjena Uredbom (EZ,
biti stranka u sudskim postupcima.                                                    Euratom) br. 1558/2007/SL L 340, 22.12.2007., str. 1.).
 ---pagebreak--- 01/Sv. 17                HR                                    Službeni list Europske unije                                                         117
2.     Glavni direktor i osoblje Agencije prolaze sigurnosnu provjeru u          3.     Agencija je ovlaštena u ime Europske zajednice za atomsku
skladu s člankom 194. Ugovora u odnosu na sve činjenice, informacije,            energiju i u granicama koje je odredilo Vijeće, ugovarati posudbe koje
saznanja, dokumente ili predmete koji dolaze u njihov posjed ili im se           će biti dodijeljene za izvršavanje njezinih zadaća.
dostavljaju, a koji podliježu sustavu sigurnosnog stupnjevanja.
                                                                                4.     Europska zajednica za atomsku energiju jamči za obveze Agencije
                                                                                prema ovom Statutu.
                                  Članak 5.
                             Nadzor Komisije
1.     Agencija je pod nadzorom Komisije koja Agenciji može davati                                                Članak 7.
smjernice i imati pravo veta na njezine odluke.
                                                                                Prihodi i rashodi
                                                                                1.     Priprema se procjena svih prihoda i rashoda Agencije za svaku
                                                                                financijsku godinu, te se procjena prikazuje u proračunu Agencije.
2.     Pravo veta istječe nakon razdoblja od 10 radnih dana nakon                Financijska godina podudara se s kalendarskom godinom.
odluke Agencije, osim ako u tom razdoblju Komisija ili njezin pred
stavnik stavi rezervu. Komisija ili njezin predstavnik se mogu odreći
prava na takvu rezervu prije isteka toga roka.
                                                                                2.     Prihodi i rashodi prikazani u proračunu moraju biti uravnoteženi.
3.     Kada Komisija stavi rezervu unutar roka propisanog stavkom 2.,            3.     Prihodi agencije sastoje se od doprinosa Zajednice, bankovnih
Komisija donosi konačno stajalište u roku koji nije duži od deset radnih         kamata te prihoda od kapitala i bankovnih ulaganja, te ako je to potre
dana od datuma na koji je rezerva stavljena.                                     bno, od naknada kako je predviđeno člankom 54. Ugovora te posudbi.
                                                                                4.     Rashodi Agencije se sastoje od administrativnih troškova za
4.     Odredbe ovog članka ni na koji način ne sprečavaju primjenu
                                                                                osoblje i Odbor, kao i troškova ugovora sklopljenih s trećim stranama.
članka 53. Ugovora.
                                                                                5.     Glavni direktor svake godine priprema procjenu prihoda i rashoda
5.     Bilo koja radnja ili propust Agencije iz članka 53. Ugovora može          Agencije za sljedeću financijsku godinu. Ta procjena, koja uključuje
biti upućeno Komisiji od strane stanke u pitanju u roku od petnaest              nacrt plana radnih mjesta, prosljeđuje se Komisiji do 31. ožujka
radnih dana od primitka obavijesti, ili u slučaju izostanka obavijesti, u        nakon dobivenog mišljenja Odbora.
roku od petnaest radnih dana nakon objave. U slučaju izostanka obavi
jesti i objave, rok teče od dana na koji dotična stranka sazna za tu
radnju.
                                                                                6.     Na temelju procjene, Komisija unosi u prednacrt općeg proračuna
                                                                                Europske unije procjenu plana radnih mjesta i iznos subvencije koja
                                                                                tereti opći proračun.
                               POGLAVLJE 2.
                          FINANCIJSKE ODREDBE
                                                                                7.     U okviru proračunskog postupka, proračunsko tijelo odobrava
                                  Članak 6.                                      proračunska sredstva za subvencioniranje Agencije te usvaja plan
                                                                                radnih mjesta Agencije koji se zasebno prikazuje u planu radnih
                         Financijska organizacija                                mjesta Komisije.
1.     Agencija ima financijsku samostalnost. Djeluje u skladu s komer
cijalnim propisima u području nadležnosti Agencije.
                                                                                8.     Komisija donosi proračun koji postaje konačan nakon konačnog
                                                                                donošenja općeg proračuna Europske unije. Gdje je to prikladno,
                                                                                proračun se na odgovarajući način prilagođava. Proračun Agencije
2.     Agencija u svakom trenutku ima pravo prijenosa imovine koju               objavljuje se na njezinim internetskim stranicama.
drži u eurima u drugu valutu kako bi izvršila financijske ili komercijalne
aktivnosti koje su u skladu s ciljevima definiranim Ugovorom te u
skladu su ovim Statutom.
                                                                                9.     Svaka izmjena plana radnih mjesta i proračuna Agencije podliježe
                                                                                izmjenama proračuna koji se donosi istim postupkom kao inicijalni
                                                                                proračun. Izmjene plana radnih mjesta podnose se proračunskom
                                                                                tijelu. Izmjene proračuna prosljeđuju se za informaciju Europskom
Koliko god je to moguće, Agencija izbjegava takve prijenose ako ima              parlamentu i Vijeću.
gotovinu ili likvidnu imovinu u potrebnoj valuti.
                                                                                Članak 8.
Agencija može izvršavati financijske aktivnosti u vezi s postizanjem                 Izvršenje proračuna, financijska kontrola i financijska pravila
svojih ciljeva koristeći se sredstvima koja joj nisu neposredno potrebna
za potrebe izvršavanja obaveza.                                                  1.     Glavni direktor izvršava proračun Agencije.
 ---pagebreak--- 118                      HR                                    Službeni list Europske unije                                                     01/Sv. 17
2.     Nakon svake financijske godine, računovodstveni službenik agen           Grčka                               EUR                   192 000
cije podnosi privremeni financijski izvještaj:
                                                                                Španjolska                          EUR                   416 000
(a) do 1. ožujka računovodstvenom službeniku Komisije, za potrebe                Francuska                           EUR                   672 000
     konsolidacije; te
                                                                                Italija                             EUR                   672 000
(b) do 31. ožujka nakon svake financijske godine Revizorskom sudu.               Cipar                               EUR                    32 000
                                                                                Latvija                             EUR                    32 000
3.     Po primitku primjedbi Revizorskog suda o privremenom financij
skom izvještaju Agencije, glavni direktor sastavlja konačni financijski          Litva                               EUR                    32 000
izvještaj Agencije pod vlastitom odgovornošću i podnosi ga Odboru
na mišljenje.                                                                    Luksemburg                          EUR                       —
                                                                                Mađarska                            EUR                   192 000
4.     Odbor daje mišljenje o konačnom financijskom izvještaju Agen
cije.                                                                            Malta                               EUR                       —
                                                                                Nizozemska                          EUR                   192 000
5.     Do 1. srpnja nakon svake financijske godine, glavni direktor
prosljeđuje konačni financijski izvještaj Europskom parlamentu, Vijeću,          Austrija                            EUR                    96 000
Komisiji i Revizorskom sudu, zajedno s mišljenjem Odbora.
                                                                                Poljska                             EUR                   416 000
6.     Konačni financijski izvještaj objavljuje se na internetskoj stranici      Portugal                            EUR                   192 000
Agencije.
                                                                                Rumunjska                           EUR                   288 000
7.     Glavni direktor šalje Revizorskom sudu odgovor na njihove                 Slovenija                           EUR                    32 000
primjedbe do 30. rujna.
                                                                                Slovačka                            EUR                    96 000
8.     Glavni direktor podnosi Europskom parlamentu, na njegov                   Finska                              EUR                    96 000
zahtjev, informacije za nesmetanu primjenu postupka davanja razrje
šnice za predmetnu financijsku godinu.                                           Švedska                             EUR                   192 000
                                                                                Ujedinjena Kraljevina               EUR                   672 000
9.     Europski parlament, na preporuku Vijeća koje odlučuje kvalifici
ranom većinom, prije 30. travnja godine N + 2 daje razrješnicu
glavnom direktoru u odnosu na izvršenje proračuna za godinu N.
                                                                                3.      Rata od 10 % kapitala uplaćuje se u trenutku pristupanja države
                                                                                članice Zajednici. Osim toga, daljnje rate kapitala mogu biti mobilizirane
                                                                                odlukom Vijeća koje odlučuje kvalificiranom većinom na prijedlog
10.     Kada je to potrebno, donose se posebni financijski propisi koji se       Komisije. Iznos mobilizirane rate isplaćuje se Agenciji u roku od trideset
primjenjuju na Agenciju, u skladu s člankom 183. Ugovora.                        dana nakon te odluke.
                                 Članak 9.
                                                                                4.      Sudjelovanje u kapitalu ne daje pravo na dividendu ili kamatu.
                                  Kapital                                        Sudjelovanje nosi sa sobom samo pravo na povrat nominalnog iznosa
1.     Kapital Agencije je 5 824 000 eura.                                       rata uplaćenog kapitala, i to isključivo u slučaju likvidacije Agencije.
2.     Kapital je upisan kako slijedi:                                           5.      Sva se plaćanja izvršavaju u eurima.
Belgija                             EUR                    192 000                                                Članak 10.
Bugarska                            EUR                     96 000                                                 Naknade
                                                                                Agencija može, u skladu s člankom 54. Ugovora, ubirati naknadu na
Češka                               EUR                    192 000               transakcije u kojima sudjeluje, izvršavajući pravo opcije ili isključivo
                                                                                pravo sklapanja ugovora o nabavi. Prihod od takvih naknada koristi
Danska                              EUR                     96 000               se isključivo za namirivanje svojih troškova poslovanja.
Njemačka                            EUR                    672 000
Estonija                            EUR                     32 000               Odredbe vezane uz ovu naknadu detaljno se utvrđuju u provedbenoj
                                                                                odluci. Komisija, na prijedlog glavnog direktora koji prethodno dobiva
Irska                               EUR                     32 000               mišljenje Odbora i nakon savjetovanja s Vijećem, određuje stopu
                                                                                naknade i metode za njezinu procjenu i prikupljanje.
 ---pagebreak--- 01/Sv. 17                HR                                   Službeni list Europske unije                                                              119
                               POGLAVLJE 3.                                     3.     Države članice imenuju svoje članove Odbora na temelju stupnja
                                                                                odgovarajućeg iskustva i stručnosti u područjima trgovine nuklearnim
                         SAVJETODAVNI ODBOR                                     materijalima i uslugama nuklearnog gorivnog ciklusa ili proizvodnje
                                 Članak 11.                                     nuklearne energije ili u regulatornim stvarima vezanim uz nuklearnu
                                                                                trgovinu. Trajanje mandata je tri godine. Mandat može biti obnovljen.
                              Sastav odbora
1.      Odbor se sastoji od članova iz država članica kako je određeno u
dolje navedenoj tablici. Međutim, država članica može odlučiti ne sudje                                          Članak 12.
lovati u njemu. Ako član da ostavku ili ne bude u mogućnosti izvršavati
svoje dužnosti, imenuje se nasljednik za ostatak njegovog mandata.                                        Predsjedanje Odborom
                                                                                1.     Odbor imenuje predsjednika i dva potpredsjednika među člano
                                                                                vima Odbora. Ti rukovoditelji predstavljaju iskustvo Odbora i različite
Belgija                                  2 člana                                strane industrije – proizvođače i korisnike. Više rangirani potpredsjednik
                                                                                zauzima mjesto predsjednika ako on ne može izvršavati svoje dužnosti.
Bugarska                                 2 člana
Češka                                    2 člana
                                                                                2.     Mandati predsjednika i potpredsjednika su tri godine. Njihov
Danska                                   1 član                                 mandat može biti obnovljen jednom, a predsjedništvo podliježe rotaciji
                                                                                među članovima Odbora, zastupajući njihova različita iskustva u indu
Njemačka                                 4 člana                                striji i upravi. Mandat predsjednika i bilo kojeg potpredsjednika auto
                                                                                matski završava ako njegov mandat u svojstvu člana Odbora završi bez
Estonija                                 1 član                                 obnove.
Irska                                    1 član
                                                                                Članak 13.
Grčka                                    2 člana
                                                                                Opis posla Odbora
Španjolska                               3 člana
                                                                                1.     Odbor pomaže Agenciji u izvršavanju svojih zadaća davanjem
                                                                                mišljenja, analiza i informacija. Ova pomoć također uključuje pripremu
Francuska                                4 člana
                                                                                izvješća, istraživanja i analiza koje možda trebaju biti pripremljene u
                                                                                skladu s člankom 1. stavkom 1. pod odgovornošću glavnog direktora
Italija                                  4 člana
                                                                                kako je navedeno u članku 3. stavku 3. Odbor služi kao veza između
                                                                                Agencije i proizvođača i korisnika u nuklearnoj industriji.
Cipar                                    1 član
Latvija                                  1 član
                                                                                2.     Moguće je savjetovati se s odborom o svim pitanjima u nadlež
Litva                                    2 člana                                nosti Agencije, i to usmeno na sastancima ili u pisanom obliku između
                                                                                sjednica. Odbor može također davati mišljenja o takvim pitanjima na
Luksemburg                                  —                                   inicijativu barem trećine svojih članova.
Mađarska                                 2 člana
                                                                                3.     Odbor se saziva i s njime se savjetuje prije nego što glavni direktor
Malta                                       —
                                                                                donese odluku o sljedećim pitanjima:
Nizozemska                               2 člana
Austrija                                 2 člana                                (a) pravilima za uravnoteženje ponude i potražnje (šesti podstavak
                                                                                članka 60. Ugovora);
Poljska                                  3 člana
Portugal                                 2 člana
                                                                                (b) kapitalu Agencije; njegovom povećanju ili smanjenju, ili daljnjem
                                                                                upisivanju kapitala (četvrti podstavak članka 54.Ugovora);
Rumunjska                                3 člana
Slovenija                                2 člana
                                                                                (c) posudbama iz članka 6.;
Slovačka                                 2 člana
Finska                                   2 člana
                                                                                (d) primjeni naknade na transakcije, koja je osmišljena za namirivanje
Švedska                                  2 člana                                     troškova poslovanja Agencije (peti podstavak članka 54. Ugovora);
Ujedinjena Kraljevina                    4 člana
                                                                                (e) uvjetima primjenjivima na gomilanje i povlačenje trgovačkih zaliha
                                                                                od strane Agencije (prvi podstavak članka 72. Ugovora);
2.      Osim uzimanja u obzir sudjelovanja država članica u kapitalu
Agencije, dodjela mjesta u Odbor mora odražavati mjerodavno iskustvo
država članica, stručnost i/ili aktivnosti u područjima poput trgovine          (f) financijskim pitanjima iz članka 8., uključujući financijsku uredbu
nuklearnim materijalima i uslugama nuklearnog gorivnog ciklusa ili                   Agencije i pripremu posebnog financijskog izvještaja Agencije kako
proizvodnje nuklearne energije.                                                      je predviđeno člankom 171. stavkom 2. Ugovora;
 ---pagebreak--- 120                     HR                                   Službeni list Europske unije                                                    01/Sv. 17
(g) godišnjem izvješću, uključujući analizu tržišta i program rada za          (c) na pisani zahtjev ne manje od trećine članova Odbora, kojim se
    sljedeću godinu;                                                                određuju točke koje će se staviti na dnevni red.
(h) kriterijima koji određuju praksu zabranjenu člankom 68. Ugovora;                Dnevni red priprema Agencija u suradnji s predsjednikom, a
                                                                                odobrava ga Odbor.
(i) raspuštanju Agencije.
                                                                                Agencija šalje dokumente koje su vezane uz dnevni red svim člano
                                                                                vima Odbora barem petnaest radnih dana prije datuma sastanka.
4.     Glavni direktor može, ako je to potrebno, odrediti vremenski rok
za davanje mišljenja Odbora. Ovaj vremenski rok ne smije biti kraći od
mjesec dana od datuma kada je priopćenje o tome poslano članovima              2.     Sastanci Odbora zahtijevaju kvorum većine svojih članova.
Odbora.                                                                        Mišljenja mogu biti dana ako su odobrena od strane većine prisutnih
                                                                               ili zastupljenih članova.
5.     Ako je nemoguće dobiti mišljenje Odbora u ovom roku, glavni
direktor može donijeti odluku.                                                 3.     Svaki član Odbora ima jedan glas. Ako član ne može sudjelovati
                                                                               na sastanku, taj član može pismeno odrediti bilo kojeg drugog člana da
                                                                               glasa u njegovo/njezino ime.
6.     Odluke koje su u nadležnosti glavnog direktora i odnose se na
pitanja navedena u ovom članku, ne donose se prije isteka deset radnih
dana od davanja mišljenja Odbora, ako te odluke nisu u skladu s tim            4.     Glavni direktor ili osoba određena da ga/ju zastupa sudjeluje na
mišljenjem.                                                                    sastancima Odbora ali nema pravo glasa. Druge osobe koje nisu osoblje
                                                                               agencije mogu sudjelovati u sastancima samo uz pristanak svih prisutnih
                                                                               članova i podložno obvezi iz stavka 5.
7.     Odbor donosi svoj poslovnik za sva pitanja koja nisu predviđena
ovim Statutom.
                                                                               5.     Članovi Odbora imaju obvezu čuvanja tajne u skladu s člankom
                                                                               194. Ugovora po pitanju svih činjenica, informacija, saznanja ili doku
                               Članak 14.                                      menata koje nose sigurnosni stupanj, a koje dođu u njihov posjed ili su
                                                                               im priopćene u izvršavanju dužnosti članova Odbora.
                            Sastanci Odbora
1.     Odbor zasjeda:
                                                                               6.     Glavni direktor osigurava tajništvo Odbora, čije imenovanje podli
                                                                               ježe odobrenju Komisije. Tajništvo piše zapisnike sa sastanaka Odbora,
(a) kada rukovoditelji smatraju potrebnim i obično dva puta godišnje;          pododbora i rukovoditelja. Troškove poslovanja Odbora snosi Agencija.
(b) na zahtjev glavnog direktora, posebno kada je savjetovanje s               7.     Agencija snosi putne troškove jednog člana Odbora iz svake
    Odborom obvezno u skladu s člankom 13. stavkom 3., te;                     države članice.


title: 2014/696/EU: Odluka Europskog parlamenta i Vijeća od 25. rujna 2014. o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev EGF/2012/010 RO/Mechel iz Rumunjske)

text:
               8.10.2014

               HR

               Službeni list Europske unije

               L 292/12

         ODLUKA EUROPSKOG PARLAMENTA I VIJEĆA
   od 25. rujna 2014.
   o mobilizaciji Europskog fonda za prilagodbu globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev EGF/2012/010 RO/Mechel iz Rumunjske)

      (2014/696/EU)

   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1927/2006 Europskog parlamenta i Vijeća od 20. prosinca 2006. o osnivanju Europskog fonda za prilagodbe globalizaciji (1), a posebno njezin članak 12. stavak 3.,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (2), a posebno njezin članak 23. drugi stavak,
   uzimajući u obzir Uredbu Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje od 2014. do 2020. (3), a posebno njezin članak 12.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (4), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je radi pružanja dodatne potpore radnicima koji su otpušteni kao višak slijedom velikih strukturnih promjena u tokovima svjetske trgovine nastalih zbog globalizacije te kako bi im se pružila pomoć prilikom njihova ponovnog uključivanja na tržište rada.

               (2)

               EGF neće prelaziti najveći godišnji iznos od 150 milijuna EUR (cijene iz 2011.), kako je utvrđeno člankom 12. Uredbe (EU, Euratom) br. 1311/2013.

               (3)

               Rumunjska je 21. prosinca 2012. podnijela zahtjev za upotrebu EGF-a u vezi s otpuštanjima u poduzeću Mechel Campia Turzii SA i jednom njegovom daljnjem proizvođaču te ga je do 4. ožujka 2014. dopunila dodatnim podacima. Taj je zahtjev u skladu sa zahtjevima za određivanje financijskih doprinosa kako je utvrđeno člankom 10. Uredbe (EZ) br. 1927/2006. Komisija stoga predlaže osiguravanje iznosa od 3 571 150 EUR.

               (4)

               EGF bi stoga trebalo upotrijebiti u cilju osiguravanja financijskog doprinosa za zahtjev koji je podnijela Rumunjska,

         DONIJELI SU OVU ODLUKU:
   Članak 1.
   EGF se upotrebljava u okviru općeg proračuna Europske unije za financijsku godinu 2014. kako bi se osigurao iznos od 3 571 150 EUR u odobrenim sredstvima za plaćanje i odobrenim sredstvima za preuzimanje obveza.
   Članak 2.
   Ova Odluka objavljuje se u Službenom listu Europske unije.

      Sastavljeno u Bruxellesu, 25. rujna 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         S. GOZI

      (1)  SL L 406, 30.12.2006., str. 1.

      (2)  SL L 347, 20.12.2013., str. 855.

      (3)  SL L 347, 20.12.2013., str. 884.

      (4)  SL C 373, 20.12.2013., str. 1.


title: 2008/893/EZ: Odluka Europske središnje banke od 17. studenoga 2008. o utvrđivanju okvira za zajedničku nabavu Eurosustava (ESB/2008/17)

text:
               10/Sv. 002

               HR

               Službeni list Europske unije

               261

         32008D0017

               L 319/76

               SLUŽBENI LIST EUROPSKE UNIJE

               17.11.2008.

      ODLUKA EUROPSKE SREDIŠNJE BANKE

   od 17. studenoga 2008.
   o utvrđivanju okvira za zajedničku nabavu Eurosustava
   (ESB/2008/17)
   (2008/893/EZ)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o osnivanju Europske zajednice, a posebno njegove članke 105. i 106.,
   uzimajući u obzir Statut Europskog sustava središnjih banaka i Europske središnje banke (dalje u tekstu „Statut ESSB-a”), a posebno njegov članak 12. stavak 1. u vezi s člankom 3. stavkom 1. i članke 5., 16. i 24.,
   budući da:

               (1)

               U skladu s člankom 12. stavkom 1. Statuta ESSB-a Upravno vijeće donosi smjernice i odluke potrebne radi osiguranja obavljanja zadaća povjerenih Eurosustavu. Upravno vijeće stoga ima ovlasti odlučivati o organizaciji pomoćnih aktivnosti, poput nabave robe i usluga, potrebnih za obavljanje zadaća Eurosustava.

               (2)

               Zakonodavstvo Europske zajednice o nabavi omogućuje zajedničku nabavu robe i usluga od strane nekoliko naručitelja. Ovo se načelo odražava u uvodnoj izjavi 15. i članku 11. Direktive 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama (1) kojima se predviđa upotreba određenih centraliziranih tehnika kupnje.

               (3)

               Eurosustav teži pridržavanju načela troškovne učinkovitosti i djelotvornosti i u nabavi robe i usluga teži postizanju najbolje vrijednosti za novac. Upravno vijeće smatra da je zajednička nabava robe i usluga instrument za postizanje tih ciljeva korištenjem sinergije i ekonomije razmjera.

               (4)

               Uspostavljanjem okvira za zajedničku nabavu Eurosustava Europska središnja banka (ESB) teži jačanju sudjelovanja ESB-a i nacionalnih središnjih banaka država članica koje su prihvatile euro u takvoj zajedničkoj nabavi.

               (5)

               Upravno vijeće osnovalo je Ured za koordinaciju nabave Eurosustava (EPCO) radi koordinacije zajedničke nabave. Upravno vijeće imenovalo je središnju banku Luksemburga, Banque centrale du Luxembourg, za domaćina ureda EPCO od 1. siječnja 2008. do 31. prosinca 2012.

               (6)

               Ova Odluka ne dovodi u pitanje mogućnost da središnje banke traže podršku ureda EPCO u vezi s nabavom robe i usluga koje su izvan područja primjene ove Odluke.

               (7)

               Nacionalne središnje banke država članica koje još nisu usvojile euro možda imaju interes za sudjelovanje u aktivnostima ureda EPCO kao i u zajedničkim postupcima nadmetanja, koji će se odvijati pod istim uvjetima koji se primjenjuju i na središnje banke,

         ODLUČILO JE:
   Članak 1.
   Definicije
   Za potrebe ove Odluke:

               (a)

               „Eurosustav” znači ESB i nacionalne središnje banke država članica koje su usvojile euro;

               (b)

               „zadaće Eurosustava” znači zadaće povjerene Eurosustavu u skladu s Ugovorom i Statutom ESSB-a;

               (c)

               „središnja banka” znači ESB ili nacionalna središnja banka države članice koja je usvojila euro;

               (d)

               „vodeća središnja banka” znači središnja banka koja je odgovorna za provođenje zajedničkog postupka nadmetanja;

               (e)

               „središnja banka domaćin” znači središnja banka koju je Upravno vijeće imenovalo za domaćina ureda EPCO;

               (f)

               „Upravljački odbor ureda EPCO” znači upravljački odbor koji je osnovalo Upravno vijeće za upravljanje aktivnostima ureda EPCO. Upravljački odbor ureda EPCO čine po jedan član iz svake središnje banke, koji se biraju iz redova više rangiranih članova osoblja koji posjeduju znanje i stručnost u području organizacije i strategije u njihovim institucijama i stručnjaka za nabavu. Upravljački odbor ureda EPCO podnosi izvješća Upravnom odboru putem Izvršnog odbora. Predsjedavanje i tajništvo ureda EPCO osigurava ESB;

               (g)

               „zajednički postupak nadmetanja” znači postupak za zajedničku nabavu robe i usluga koji provodi vodeća središnja banka u korist središnjih banaka koje sudjeluju u zajedničkom postupku nadmetanja.

         Članak 2.
   Područje primjene
   1.   Ova se Odluka primjenjuje na zajedničku nabavu središnjih banaka robe i usluga potrebnih za izvršavanje zadaća Eurosustava.
   2.   Sudjelovanje središnjih banaka u aktivnostima ureda EPCO i zajedničkim postupcima nadmetanja je dobrovoljno.
   3.   Ova Odluka ne dovodi u pitanje Smjernicu ESB/2004/18 od 16. rujna 2004. o nabavi euronovčanica (2).
   Članak 3.
   Ured za koordinaciju nabave Eurosustava
   1.   Ured EPCO obavlja sve sljedeće zadaće:

               (a)

               olakšava prihvaćanje najboljih praksi nabave unutar Eurosustava;

               (b)

               razvija infrastrukturu (npr. vještine, funkcijske alate, informacijske sustave i postupke) potrebnu za zajedničku nabavu;

               (c)

               utvrđuje moguće slučajeve za zajedničku nabavu iz područja primjene ili izvan područja primjene ove Odluke na temelju potreba za nabavom koje središnje banke upućuju uredu EPCO;

               (d)

               priprema i prema potrebi ažurira godišnji plan nabave za zajedničke postupke nadmetanja na temelju procjene iz točke (c);

               (e)

               priprema zajedničke zahtjeve u suradnji sa središnjim bankama koje sudjeluju u zajedničkom postupku nadmetanja;

               (f)

               pruža podršku središnjim bankama u zajedničkim postupcima nadmetanja;

               (g)

               pruža podršku središnjim bankama u nabavi u vezi sa zajedničkim projektima Europskog sustava središnjih banaka, na zahtjev središnje banke koja vodi projekt.

         2.   Središnja banka domaćin osigurava materijal i ljudske resurse koji su potrebni uredu EPCO kako bi on mogao izvršavati svoje zadaće u skladu s proračunom koji odobrava Upravno vijeće u skladu sa stavkom 4.
   3.   Središnja banka domaćin, nakon savjetovanja s Upravljačkim odborom ureda EPCO, može donijeti pravila o unutarnjem ustroju i upravljanju uredom EPCO, uključujući i kodeks ponašanja za osoblje ureda EPCO čiji je cilj osigurati najvišu moguću razinu integriteta u obnašanju njihovih dužnosti.
   4.   Središnje banke financiraju proračun ureda EPCO u skladu s pravilima koja donosi Upravno vijeće. Prije početka financijske godine ured EPCO podnosi prijedlog godišnjeg proračuna Upravnom vijeću radi odobrenja, putem Upravljačkog odbora ureda EPCO i Izvršnog odbora.
   5.   Ured EPCO podnosi Upravnom vijeću godišnje izvješće o svojim aktivnostima, putem Upravljačkog odbora ureda EPCO i Izvršnog odbora.
   6.   Aktivnosti ureda EPCO podliježu kontroli Odbora unutarnjih revizora u skladu s pravilima koja donosi Upravno vijeće. Time se ne smiju dovoditi u pitanje pravila kontrole i revizije koja se primjenjuju na središnju banku domaćina ili koja ona donosi.
   7.   Upravljački odbor ureda EPCO provodi ocjenu djelotvornosti i učinkovitosti aktivnosti ureda EPCO pet godina nakon osnivanja ureda EPCO. Na temelju te procjene Upravno vijeće odlučuje o potrebi provođenja postupka izbora nove središnje banke domaćina.
   Članak 4.
   Zajednički postupci nadmetanja
   1.   Zajednički postupak nadmetanja smatra se potrebnim u smislu ove Odluke u slučaju da: i. opravdano se može očekivati da bi zajednička nabava robe i usluga dovela do povoljnijih uvjeta kupnje u skladu s načelima troškovne učinkovitosti i djelotvornosti; ili ii. središnje banke moraju donijeti usklađene zahtjeve i standarde vezano uz dotičnu robu i/ili usluge.
   2.   Nakon utvrđivanja mogućeg slučaja za zajedničku nabavu, ured EPCO poziva središnje banke na sudjelovanje u zajedničkom postupku nadmetanja. Središnje banke pravodobno obavješćuju ured EPCO namjeravaju li sudjelovati u zajedničkom postupku nadmetanja i, ako namjeravaju, dostavljaju svoje poslovne zahtjeve uredu EPCO. Središnja banka se može povući iz sudjelovanja u zajedničkoj nabavi prije objavljivanja poziva na nadmetanje.
   3.   Na temelju godišnjeg plana nabave zajedničkih postupaka nadmetanja koji priprema ured EPCO te nakon savjetovanja s Upravljačkim odborom ureda EPCO, Upravno vijeće može pokrenuti zajedničke postupke nadmetanja i izabrati vodeću središnju banku/vodeće središnje banke iz redova središnjih banaka koje sudjeluju u zajedničkom postupku nadmetanja. Upravnom vijeću dostavlja se svaka promjena godišnjeg plana nabave.
   4.   Vodeća središnja banka obavlja zajednički postupak nadmetanja u korist središnjih banaka koje sudjeluju u zajedničkom postupku nadmetanja, u skladu s pravilima nabave koja se primjenjuju na vodeću središnju banku. Vodeća središnja banka navodi, u pozivu na nadmetanje, središnje banke koje sudjeluju u zajedničkom postupku nadmetanja kao i strukturu ugovornih odnosa.
   5.   Vodeća središnja banka priprema dokumentaciju za nadmetanje i ocjenjuje zahtjeve za sudjelovanje i ponude u suradnji s uredom EPCO i ostalim središnjim bankama koje sudjeluju u zajedničkom postupku nadmetanja.
   6.   Vodeća središnja banka provodi zajednički postupak nadmetanja na jeziku/jezicima utvrđenim u godišnjem planu nabave.
   Članak 5.
   Sudjelovanje nacionalnih središnjih banaka država članica koje još nisu prihvatile euro
   Upravno vijeće može pozvati nacionalne središnje banke država članica koje još nisu prihvatile euro da sudjeluju u aktivnostima ureda EPCO i zajedničkim postupcima nadmetanja pod istim uvjetima koji se primjenjuju na središnje banke.
   Članak 6.
   Završna odredba
   Ova Odluka stupa na snagu 1. prosinca 2008.

      Sastavljeno u Frankfurtu na Majni 17. studenoga 2008.

            Predsjednik ESB-a

         Jean-Claude TRICHET

      (1)  SL L 134, 30.4.2004., str. 114.

      (2)  SL L 320, 21.10.2004., str. 21.


title: 2003/522/EZ: Odluka Komisije od 6. studenoga 2002. o osnivanju Ureda za vođenje i isplatu pojedinačnih potraživanja

text:
               01/Sv. 004

               HR

               Službeni list Europske unije

               29

         32003D0522

               L 183/30

               SLUŽBENI LIST EUROPSKE UNIJE

               06.11.2002.

      ODLUKA KOMISIJE

   od 6. studenoga 2002.
   o osnivanju Ureda za vođenje i isplatu pojedinačnih potraživanja
   (2003/522/EZ)
   KOMISIJA EUROPSKIH ZAJEDNICA,
   uzimajući u obzir članak 20. Poslovnika Komisije (1),
   budući da:

               (1)

               Uredba Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), dalje u tekstu „Financijska uredba”, daje okvir za osnivanje nove vrste upravnog ureda.

               (2)

               Smjernice Komisije od 13. prosinca 1999. za politiku eksternalizacije (3) i Bijela knjiga o reformi uprave (4), odredile su novu politiku eksternalizacije koja se temelji na viziji uprave, usredotočene na svoje temeljne zadaće i aktivnosti.

               (3)

               Rezultati analize koju je provela Skupina za planiranje i koordinaciju eksternalizacije nakon razmatranja stanja u Komisiji i na brojnim poljima međuinstitucionalnih razina ističu glavne prednosti koje bi moglo donijeti osnivanje uredâ Komisije u područjima u kojima je potrebna posebna pažnja, kao što je na primjer potreba dosljednosti djelovanja na različitim lokacijama i određivanje najmanje potrebne veličine svakog ureda.

               (4)

               Vrstu izabranog ureda čine upravna tijela koja osiguravaju potporu aktivnostima drugih službi Komisije i/ili drugih institucija Zajednice.

               (5)

               Analiza provedena posebno u području vođenja i isplate osobnih potraživanja utvrđuje prednosti povjeravanja izvršenja odluka koje uključuju upravnu podršku jedinstvenoj strukturi. Ta struktura je posebno pogodna za učinkovito i ekonomično iskorištavanje resursa, u isto vrijeme poboljšavajući uočljivost pruženih usluga, stavljajući naglasak na djelotvorne operativne dužnosti i udovoljavanje zahtjevima i potrebama korisnika.

               (6)

               Ovakva vrsta ureda predstavlja odgovarajuće sredstvo za željeni pomak na međuinstitucionalnoj razini u ovom području, za kojeg su svoj interes već iskazale neke druge institucije Zajednice.

               (7)

               Važno je da Ured kao upravni ured Komisije ostane pri jednoj od glavnih uprava, u skladu sa smjernicama koje je usvojila Komisija 28. svibnja 2002. (5). U skladu s tim povezuje se s Glavnom upravom za osoblje i upravu.

               (8)

               Potrebno je odrediti zadaće i djelovanje Ureda.

               (9)

               Trebalo bi poboljšati dosljednost vođenja i isplate osobnih potraživanja za osoblje Komisije, iako treba zadržati lokalne službe u Bruxellesu, Luxembourgu i Ispri.

               (10)

               U skladu sa smjernicama Komisije trebalo bi uspostaviti Upravljački odbor, čija bi glavna zadaća, pod rukovodstvom Kolegija Komisije, bilo nadgledanje aktivnosti Ureda, određivanje i pravilna provedba njegove nadležnosti. Zbog toga je nužno u skladu sa smjernicama odrediti točan sastav Upravljačkog odbora, njegove zadaće i unutarnju organizaciju.

               (11)

               Potrebno je utvrditi pravila imenovanja osoblja Ureda i osigurati da su pravila i postupci koji se odnose na Ured jednaka onima Komisije.

               (12)

               Komisija bi trebala za Ured odrediti ovlasti koje se prema Pravilniku o osoblju dodjeljuju tijelu za imenovanja i prema uvjetima zaposlenja ostalih službenika tijelu ovlaštenom za sklapanje ugovora.

               (13)

               Trebalo bi utvrditi načela kojima se uređuje odgovornost ravnatelja Ureda u vezi s osobljem i aktivnostima Ureda.

               (14)

               Ravnatelj bi Ureda trebao Upravnom odboru predstaviti svoje ciljeve, kao i redovita izvješća i godišnje izvješće o upravljanju.

               (15)

               U vezi s financijskim zahtjevima na Ured se primjenjuje glava V. drugog dijela Financijske uredbe, u skladu s općim načelom da osoba odgovorna za pregovaranje o zahtjevima za dodjelom financijskih sredstava s Glavnom upravom za proračun trebao bi biti dužnosnik za ovjeravanje na temelju delegiranja, te bi trebao osigurati uporabu odgovarajućih računovodstvenih pravila i metoda od strane Ureda.

               (16)

               Glavna uprava s kojom je Ured povezan trebala bi pomagati Upravljačkom odboru, odgovorna je za održavanje redovitih kontakata sa svim uredima i osigurava dosljednost rada različitih ureda. Ova zadaća je iznimno važna za osiguravanje neometanosti prijelazne faze.

               (17)

               Odluka Komisije od 18. rujna 2002. predstavlja izmjene prednacrta proračuna za 2003. i tvori proračunski okvir za osnivanje Ureda,

         ODLUČILA JE:
   POGLAVLJE I.

      OSNIVANJE, NAMJENA, ZADAĆE I LOKACIJA

   Članak 1.
   Osnivanje
   Osniva se Ured za vođenje i isplatu osobnih potraživanja, dalje u tekstu „Ured”.
   Glavna uprava, s kojom je Ured povezan je Glavna uprava za osoblje i upravu.
   Ured će djelovati od 1. siječnja 2003.
   Članak 2.
   Namjena
   1.   Ured određuje, izračunava i isplaćuje potraživanja i naknade osoblju zaposlenom u institucijama Zajednice i vanjskim suradnicima, kao što je propisano u članku 3. i na temelju Pravilnika o osoblju i njegovih priloga te općih provedbenih odredbi.
   2.   Ured ispunjava svoju namjenu u skladu s važećim upravnim propisima u Komisiji.
   3.   Djelujući na inicijativu Glavne uprave za osoblje i upravu ili na prijedlog Ureda, u suglasnosti s Glavnom upravom, Komisija usvaja nove propise ili prema potrebi nužne izmjene.
   Upravni odbor Ureda određuje pojedinosti tog postupka zajedno s Glavnom upravom za osoblje i upravu.
   4.   Ured može djelovati na zahtjev i u ime drugog tijela ili agencije osnovanih u skladu s Ugovorima ili na temelju Ugovora i uz pristanak Upravnog odbora.
   Članak 3.
   Zadaće
   1.   Ured određuje, izračunava i isplaćuje sljedeća potraživanja:

               (a)

               plaće i naknade;

               (b)

               troškove službenih putovanja;

               (c)

               naknade stručnjacima;

               (d)

               zdravstveno osiguranje i osiguranje od nezgoda;

               (e)

               mirovine;

               (f)

               naknade za nezaposlenost;

               (g)

               druga financijska potraživanja poput zajmova za gradnju.

         2.   Ured može uz naknadu obavljati dodatne usluge, u skladu s postupkom utvrđenim u članku 7. stavku 8.
   Članak 4.
   Lokacija
   Sjedište Ureda je u Bruxellesu.
   Dva odjela Ureda osnivaju se u Luxembourgu i u Ispri.
   POGLAVLJE II.

      UPRAVLJAČKI ODBOR

   Članak 5.
   Nadležnost
   Upravni odbor djeluje na temelju delegiranja Komisije, kojoj je odgovoran u granicama svojih nadležnosti, i pod vodstvom člana Komisije zaduženog za osoblje i upravu.
   Članak 6.
   Sastav
   1.   Upravljački odbor čine:

               (a)

               glavni tajnik Komisije;

               (b)

               glavni direktor Glavne uprave za osoblje i upravu;

               (c)

               glavni direktor Glavne uprave za proračun;

               (d)

               glavni direktor Glavne uprave za prevođenje;

               (e)

               glavni direktor Glavne uprave Zajedničkog istraživačkog centra;

               (f)

               dva predstavnika osoblja;

               (g)

               predstavnik drugih institucija Zajednice.

         2.   Predsjednik Upravljačkog odbora je glavni direktor Glavne uprave za osoblje i upravu.
   3.   Glavni tajnik i svaki glavni direktor mogu odrediti svoje zamjenike, pod uvjetom da on/ona pripada razredu A 1 u istoj službi.
   4.   Dva predstavnika osoblja imenuje Odbor osoblja. Oni ne sudjeluju u odlukama o upravljanju, organizaciji ili djelovanju Ureda. Ova odredba ne dovodi u pitanje postojeće postupke za socijalni dijalog.
   5.   Predstavnika drugih institucija Zajednice imenuje skupina voditelja administracije. Ovaj predstavnik može glasovati samo o međuinstitucionalnim pitanjima.
   6.   Upravljački odbor može u obavljanju svojih dužnosti zatražiti pomoć stručnjaka.
   Članak 7.
   Dužnosti
   1.   Upravljački odbor na prijedlog ravnatelja Ureda, dalje u tekstu „ravnatelj”, u skladu s postojećim postupcima u Komisiji odobrava organizacijsku strukturu Ureda.
   2.   Upravljački odbor na prijedlog ravnatelja odobrava pravila koja uređuju djelovanje i organizaciju Ureda i može prema potrebi predlagati izmjene tih pravila, posebno kako bi se osigurala operativna dosljednost između upravnih ureda Glavne upravi za osoblje i upravu.
   3.   Upravljački odbor na prijedlog ravnatelja Ureda utvrđuje smjernice za aktivnosti Ureda.
   4.   Upravljački odbor do 31. siječnja svake godine usvaja ravnateljev program rada. Program rada sadrži financijski okvir, sadržaj redovitih izvješća i očekivane rezultate (na temelju operativnih ciljeva i pokazatelja uspješnosti). Upravljački odbor može prilagoditi pojedinosti programa rada.
   5.   Upravljački odbor odobrava procjenu prihoda i rashoda Ureda i sve potrebne prilagodbe plana radnih mjesta.
   6.   U prvom tromjesečju svake godine Upravljački odbor na temelju izvješća koja je podnio ravnatelj u skladu s člankom 13. sastavlja i prosljeđuje Kolegiju Komisije mišljenje o svim aktivnostima i upravljanju Ureda.
   7.   U odnosu na postupke imenovanja viših i srednjih rukovoditelja Upravljački odbor odlučuje u skladu s člankom 14.
   8.   Upravljački odbor odobrava one vrste dodatnih plaćenih usluga koje Ured može obavljati na temelju članka 2., stavka 4. i članka 3. i uvjete u skladu s kojima ih može obavljati. Upravljački odbor na prijedlog ravnatelja određuje vrste i naknade za usluge koje Ured obavlja za institucije te raspodjelu tako dobivenih prihoda u proračunu Ureda.
   9.   Upravljački odbor odlučuje o svim temeljnim pitanjima koja utječu na djelovanje Ureda, a koje nisu posebno predviđene ovom Odlukom.
   Članak 8.
   Unutarnja organizacija
   Upravljački odbor donosi svoj poslovnik. Taj poslovnik uređuje sljedeća područja:

               (a)

               sastanke: učestalost i postupak sazivanja i organiziranja sastanaka;

               (b)

               tajništvo: ulogu i organizacijsku poveznicu;

               (c)

               pravila o prosljeđivanju dokumenata.

         Članak 9.
   Glasovanje
   Pri odlučivanju svaki član Upravljačkog odbora s pravom glasa ima jedan glas. U slučaju da su glasovi podijeljeni odlučuje glas predsjednika.
   Sve odluke se usvajaju većinom glasova.
   POGLAVLJE III.

      RAVNATELJ

   Članak 10.
   Imenovanje
   1.   Uredom upravlja ravnatelj (platni razred A 1 ili A 2), kojeg imenuje Komisija nakon pozitivnog mišljenja Savjetodavnog odbora za imenovanja na temelju članka 14. stavka 1.
   2.   Ravnatelj se imenuje na razdoblje od tri godine koje se može produljiti najduže za dvije godine.
   3.   Nakon mišljenja Upravljačkog odbora, Kolegij Komisije može odlučiti o razrješenju dužnosti ravnatelja i imenovanju ravnatelja ad interim.
   Članak 11.
   Ovlasti
   Ravnatelj je tijelo za imenovanje osoblja Ureda i tijelo ovlašteno za sklapanje ugovora u ime Ureda, u skladu s pravilima koja su na snazi pri Komisiji, u okvirima ovlaštenja koja mu/joj dodijeli Komisija.
   Članak 12.
   Dužnosti
   1.   Ravnatelj do 31. prosinca svake godine predstavlja Upravnom odboru program rada za sljedeću godinu čiji sadržaj Odbor mora potvrditi.
   2.   Ravnatelj je odgovoran za neometano djelovanje Ureda. U području nadležnosti koje odredi Kolegij Komisije djeluje pod vodstvom Kolegija. Ravnatelj također osigurava dosljedno djelovanje ostalih centara Ureda i posebno brine da osoblje koje radi u Uredu uživa jednak tretman u svakom pogledu, bez obzira na njihovo radno mjesto. Ravnatelj obavješćuje Upravni odbor o izvršenju svojih dužnosti i iznosi prijedloge za neometano djelovanje Ureda.
   3.   Ravnatelj iznosi svoje prijedloge Upravnom odboru u skladu s člankom 7. stavcima 1., 2., 3. i 8.
   4.   Ravnatelj obavješćuje Upravni odbor o imenovanjima u skladu s člankom 14. stavkom 3.
   Članak 13.
   Izvješćivanje
   Ravnatelj Upravnom odboru podnosi:

               1.

               redovito izvješće o radu čiji sadržaj i učestalost određuje Upravni odbor;

               2.

               u prvom tromjesečju svake godine izvješće o radu za proteklu godinu čiji sadržaj određuje Upravni odbor.

         POGLAVLJE IV.

      OSOBLJE UREDA

   Članak 14.
   Visoko i srednje rukovodstvo Ureda
   1.   Komisija na prijedlog Upravljačkog odbora priprema obavijest o slobodnom radnom mjestu ravnatelja Ureda. Upravljački odbor priprema za Komisiju mišljenje o prijavljenim kandidatima koje je odabrao Savjetodavni odbor za imenovanja (ACA).
   2.   Prije nego što Komisija donese konačnu odluku, Upravljački odbor daje mišljenje o kandidatima koje je odabrao Savjetodavni odbor za imenovanja u skladu s postupcima koji se primjenjuju na visoko (razred A 2) i srednje (razred A 3) rukovodstvo.
   3.   Ravnatelj obavješćuje Upravljački odbor o imenovanju ostalog srednjeg rukovodstva (razredi A 4 i A 5) u skladu s pravilima i postupcima koji su na snazi pri Komisiji.
   Članak 15.
   Postupci
   1.   Svi administrativni postupci i prakse u vezi s upravljanjem osobljem provode se pod istim uvjetima koji vrijede za dužnosnike i ostale službenike Komisije.
   2.   U skladu s člankom 4. Pravilnika o osoblju, o slobodnim radnim mjestima u Uredu izvještava se osoblje institucija kada tijelo za imenovanja ocijeni da se ta mjesta moraju popuniti.
   3.   U skladu s člankom 90. Pravilnika o osoblju, zahtjevi i pritužbe u vezi s izvršavanjem ovlasti ravnatelja koje su mu dane prema članku 11. ove Odluke podnose se Glavnoj upravi za osoblje i upravu. Sve pritužbe u ovom području odnose se na Komisiju.
   POGLAVLJE V.

      FINANCIJSKE ODREDBE

   Članak 16.
   Financijska pitanja
   1.   Primjenjuje se glava V. drugog dijela Financijske uredbe.
   2.   Komisija na prijedlog Upravnog odbora u vezi odobrenih proračunskih sredstava za zadaće i poslovanje Ureda ravnatelju delegira ovlasti dužnosnika za ovjeravanje, te postavlja granice i uvjete koji se odnose na delegiranje ovlasti.
   POGLAVLJE VI.

      KOORDINACIJA I PREISPITIVANJE

   Članak 17.
   Koordinacija
   1.   Odjel za koordinaciju uspostavljen u okviru Glavne uprave za osoblje i upravu ima sljedeće zadaće:

               (a)

               pomoć Upravljačkom odboru u pripremi i praćenju sastanaka te pomoć predsjedniku odbora u redovitom praćenju odnosa s ravnateljem;

               (b)

               pomoć ravnatelju u obavljanju njegovih ili njezinih dužnosti, uvažavajući nadležnost i ovlasti, posebno u odnosu s Glavnom upravom za osoblje i upravu;

               (c)

               osiguravanje dosljednog djelovanja Ureda u odnosu na druge upravne urede Glavne uprave za osoblje i upravu i ostale službe Komisije, posebno u vezi s organizacijom osoblja i kadrovskom politikom;

               (d)

               osiguravanje dosljedne i istovjetne primjene pravila i prakse u Uredu u području kadrovske politike na snazi pri Komisiji.

         2.   Kao dio svojih dužnosti odjel za koordinaciju ima zadaću podnijeti izvješće Upravljačkom odboru na zahtjev istog.
   Članak 18.
   Preispitivanje
   Predsjednik Upravljačkog odbora najkasnije šest mjeseci nakon isteka treće godine od početka djelovanja Ureda podnosi Kolegiju Komisije, pod vodstvom osobe koja je odgovorna za osoblje i upravu, detaljnu analizu djelovanja Ureda tijekom tog razdoblja. Ova analiza prema potrebi može sadržavati prijedloge izmjena ove Odluke.

      Sastavljeno u Bruxellesu 6. studenoga 2002.

            Za Komisiju

         Neil KINNOCK

            Potpredsjednik

      (1)  SL L 308, 8.12.2000., str. 26.

      (2)  SL L 248, 16.9.2002., str. 1.

      (3)  SEC(1999.) 2051, str. 7.

      (4)  COM(2000.) 200, završna verzija.

      (5)  SEC(2002.) 618, završna verzija.


title: 97/825/EZ: Odluka Vijeća od 24. studenoga 1997. o sklapanju Konvencije o suradnji na zaštiti i održivoj uporabi rijeke Dunav

text:
               11/Sv. 008

               HR

               Službeni list Europske unije

               32

         31997D0825

               L 342/18

               SLUŽBENI LIST EUROPSKE UNIJE

               24.11.1997.

      ODLUKA VIJEĆA

   od 24. studenoga 1997.
   o sklapanju Konvencije o suradnji na zaštiti i održivoj uporabi rijeke Dunav
   (97/825/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 130.s stavak 1. u vezi s njegovim člankom 228. stavkom 2. prvom rečenicom. te stavkom 3. prvim podstavkom,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da je Komisija, u ime Zajednice, sudjelovala u pregovorima u okviru ad hoc radne skupine za pripremu Konvencije o suradnji na zaštiti i održivoj uporabi rijeke Dunav;
   budući da je ova Konvencija potpisana u ime Zajednice 29. lipnja 1994. u Sofiji (Bugarska);
   budući da je cilj ove Konvencije odrediti okvir za bilateralnu ili multilateralnu suradnju za zaštitu morskog okoliša, za sprečavanje i nadzor zagađenja rijeke Dunava, te osigurati održivo korištenje vodnih resursa država kroz koje protječe rijeka Dunav;
   budući da je Zajednica usvojila mjere iz područja koja su obuhvaćena Konvencijom; budući da je dužnost Zajednice preuzeti međunarodne obveze na tom području;
   budući da u skladu s člankom 130.r politika Zajednice u pogledu okoliša pridonosi postizanju ciljeva očuvanja, zaštite i poboljšanja kvalitete okoliša, zaštite zdravlja ljudi, razboritog i racionalnog korištenja prirodnih bogatstava, s ciljem održivog razvoja, te unapređenju mjera na međunarodnoj razini za rješavanje regionalnih i svjetskih problema okoliša;
   budući da je cilj okolišne politike Zajednice kao cjeline postići visoku razinu zaštite; budući da se temelji na načelima mjera predostrožnosti i preventivnih mjera, na načelu prioritetnog otklanjanja štete nanesene okolišu, te na načelu onečišćivač plaća;
   budući da Zajednica i države članice u okviru svojih pripadajućih nadležnosti surađuju s određenim trećim zemljama i međunarodnim organizacijama;
   budući da će sklapanje Konvencije od strane Zajednice pomoći pri postizanju ciljeva određenih u članku 130.r Ugovora, i budući da bi je trebalo odobriti,
   ODLUČILO JE:
   Članak 1.
   Konvencija o suradnji na zaštiti i održivoj uporabi rijeke Dunav ovime se odobrava u ime Zajednice.
   Tekst Konvencije priložen je ovoj Odluci.
   Članak 2.
   Predsjednika Vijeća ovime se ovlašćuje imenovati osobu ili osobe ovlaštene za polaganje isprave o odobrenju kod rumunjske vlade u skladu s člankom 26. Konvencije.

      Sastavljeno u Bruxellesu 24. studenoga 1997.

            Za Vijeće

            Predsjednik

         E. HENNICOT-SCHOEPGES

      (1)  SL C 288, 1.10.1996., str. 19.

      (2)  Mišljenje doneseno 25. listopada 1996. (SL C 347, 18.11.1996.).

      (3)  SL C 66, 3.3.1997., str. 1.